LAV I LAVICA | REKREATIVNO ZABAVNI CENTAR | ZOO VRT SARAJEVO
Channel: BornInGame
Date: 2023-07-23

Površina od 8,5 hektara, različiti hortikulturni sadržaji, bogata flora i fauna, rekviziti za dječiju igru i zabavu, zoološki vrt… samo su mali broj atributa koji opisuju rekreaciono- zabavni centar „Pionirska dolina“ i zoo vrt, u što ćete se svakako uvjeriti kada nas posjetite. Popularna „Pionirska dolina“ smještena je u sjeveroistočnom dijelu Sarajeva, samo 2 kilometra udaljena od strogog centra grada, na području općine Centar. Glavni ulaz nalazi se u ulici Patriotske lige 58.


Iako su tokom agresije na BiH svi sadržaji bili potpuno devastirani, stalnim trudom KJKP»Park»d.o.o. Sarajevo i materijalnim ulaganjima, a u skladu sa vlastitim mogućnostima i finansijskom potporom Vlade Kantona Sarajevo, navedeni lokalitet je doveden u stanje korektnog i sa stanovišta ponude populariziranog ambijenta.

RZC „Pionirska dolina“ otvoren je 365 dana u godini, a radno vrijeme prilagođeno je godišnjim dobima. Našim posjetiocima nudimo predivan hortikulturno upotpunjen ambijent, šetnju kroz prirodu, zabavu i rekreaciju na modernim rekvizitima za djecu i odrasle (autodrom, autići na električni pogon, vozić, gumeni grad, automobili, vrteška), igru i zabavu na dječijim igralištima sa toboganima, ljuljaškama, klackalicama, posjetu nastambama gdje se mogu vidjeti razne životinje poput tigra, lavova, lemura, merkata, zebri, škotskog goveda, jelena i srna, mrkih medvjeda, vuka, lisica, te lama, klokana, dikobraza, pauna, rakuna, raznih vrsta peradi. U vrlo atraktivnom objektu imamo i majmune u jednom i egzotične vrste gmizavaca (boa, kajman, kornjače,iguana) u drugom dijelu.

HISTORIJAT
Rekreaciono- zabavni centar “Pionirska dolina” i zoo vrt najstariji je zoo vrt u Bosni i Hercegovini. U austro-ugarskom periodu bio je smješten na području Ilidže, ali je poslije dislociran u sjeveroistočni dio Sarajeva, samo 2 kilometra udaljenom od centra grada, na području opštine Centar.

RZC “Pionirska dolina” za vrijeme održavanja olimpijskih igara 1984.godine uznapredovao je i obogatio svoj sadržaj i ponudu za sve populacije, čak i za strance koji su zoo vrt prepoznali kao atraktivnu destinaciju Sarajeva. 

REKREATIVNO ZABAVNI CENTAR I ZOO VRT SARAJEVO
https://www.google.com/url?sa=t&rct=j&q=&esrc=s&source=web&cd=&ved=2ahUKEwjogLOxxqWAAxV0_rsIHbJeDcIQFnoECBcQAQ&url=https%3A%2F%2Fwww.park.ba%2F%3Fpage_id%3D9931&usg=AOvVaw1nDEvh7ticDV8SqO06mp_z&opi=89978449

ZABAVA I REKREACIJA
Svojim posjetiocima nudimo rekvizite za zabavu sa sljedećim karakteristikama:
• Vrteška (za djecu do 40 kg) ,karta (po osobi i vožnji),trajanje vožnje automatski setirano na 3 minute
• Autići na električni pogon (za djecu do 40 kg), karta (po osobi i vožnji- žeton), trajanje vožnje automatski setirano na 3 minute
• Autodrom (za djecu (od 10 godina) i odrasle), karta (po osobi i vožnji-žeton), trajanje vožnji automatski setirano na 3 minute
• Vozić (Bosna expres) (za djecu i odrasle), karta po osobi i vožnji, trajanje vožnje automatrski setirano na 3 minute.
• Gumeni grad ( za djecu od 3 do 12 godina), karta po osobi, u vremenskom trajanju od 5 minuta.
Glavna kapija RZC „Pionirska dolina“ u ulici Patriotske lige 58 otvorena je 365 dana u godini, a radno vrijeme prilagođeno je godišnjim dobima.

CJENOVNIK:
Ulaznice (karte za ulazak) u RZC «Pionirska dolina” i ZOO vrt
Dijete do 5 godina starosti Besplatno
Dijete od 5 do 15 godina 2,50 KM
Odrasla osoba 5,00 KM
Karte za korištenje rekvizita u RZC”Pionirska dolina” i ZOO vrt
Karta za korištenje rekvizita 2,50 KM
Karta za korištenje autića na autodromu 3,00 KM
Cijene karata važe od 04.01.2023. godine.

ZOO VRT
ZOO vrt u sklopu RZC“Pionirska dolina“ ima dugu tradiciju i od 1995. godine, nakon potpunog uništenja životnjskog fonda nastoji, uz pomoć prijatelja upotpuniti i obogatiti prikladnim vrstama životinja, a svakim danom je sve više bliže cilju da postane urbani zoo vrt po svim standardima držanja životinja. Tome u prilog ide i kandidatski status našeg zoo vrta u krovnoj evropskoj asocijaciji za zoo vrtove i akvarija (EAZA).

Briga, njega i hranjene, što je svakodnevni zadatak vrijednih i stručnih ljubitelja životinja (veterinari i hranioci) podrazumijeva stalnu zoo higijenu životinja i nastambi u kojima su one smještene.
RZC “Pionirska dolina“ i zoo vrt trenutno raspolaže sa 38 životinjskih vrsta koje vode porijeklo iz svih dijelova svijeta.

Trenutni životinjski fond je sljedeći:
Gmazovi –reptilia carski udav, iguane, kajman, kornjače, obična čančara
Kokoši- galliformes paunovi, ćurke, domaće kokoši, fazan, patuljasta kokoš, čubaste kokoši, gačaste kokoši
Guščarice- anseriformes labud, guske, divlja patka, patke
Glodari- rodentia dikobraz, kunići, činčile
Preživari- parnoprstaši škotsko govedo, eland antilopa, evropski jelen, jelen aksis, jelen lopatar, jelenska antilopa, lama, mini koze, somalijska ovca
Kopitari- neparnoprstaši zebre, magaraci, poni
Zvijer- carnivora bengalski tigar, lav, mrki medvjed, vuk, lisica, nosati rakuni
Primati- majmuni macaca mulatta i macaca nemestrina
Torbari- diprotodontia valabi klokan